Прыз за лепшы дакументальны фільм атрымала італьянская 56-хвілінная стужка “Таямніцы Меджугор’я” (RAI, “La storia siamo noi”). Аўтар сцэнару і рэжысёр – Элізабэта Кастанья. Гэта расповед аб тым, як у невялікай басьнійскай вёсачцы, падчас перасьледаў, вайны і рэлігійных канфліктаў тры вельмі маладыя чалавекі 24 чэрвеня 1981 году ўпершыню ўбачылі аб’яўленьне Дзевы Марыі, якія потым паўтараліся амаль штодня. Праз трыццаць гадоў пасьля гэтых аб’яўленьняў Багародзіцы быў зьняты гэты фільм-рэпартаж, у якім спалучаюцца навука і вера.